b'\n_START_ARTICLE_\nOvimbundu\n_START_SECTION_\nKolonializmas\n_START_PARAGRAPH_\nPo verg\xc5\xb3 prekybos u\xc5\xbedraudimo ir Bengelos gele\xc5\xbeinkelio nutiesimo ovimbund\xc5\xb3 reik\xc5\xa1m\xc4\x97 suma\xc5\xbe\xc4\x97jo. Jie per\xc4\x97jo prie kau\xc4\x8diuko prekybos. Galutinai prie Portugalijos Vakar\xc5\xb3 Afrikos ovimbund\xc5\xb3 sritys buvo prijungtos XIX a. pabaigoje ir tapo dabartin\xc4\x97s Angolos dalimi. \xc5\xa0is prijungimas suk\xc4\x97l\xc4\x97 svarbias transformacijas ovimbundu visuomen\xc4\x97je. Kadangi ovimbundu pirklius pakeit\xc4\x97 portugalai, jie buvo priversti savo \xc5\xabk\xc4\xaf remti ne prekyba, o \xc5\xbeemdirbyste, virsdami agrarine tauta._NEWLINE_I\xc5\xa1 prad\xc5\xbei\xc5\xb3 kavos introdukavimas leido ovimbundams pasiekti greit\xc4\x85 ekonomin\xc4\xaf klest\xc4\x97jim\xc4\x85, ta\xc4\x8diau XX a. viduryje d\xc4\x97l \xc4\xafvairi\xc5\xb3 prie\xc5\xbeas\xc4\x8di\xc5\xb3 (dirvos nualinimas, portugal\xc5\xb3 kolonist\xc5\xb3 vykdytas \xc5\xbeemi\xc5\xb3 nusavimas ir kt.) ved\xc4\x97 prie ovimbund\xc5\xb3 kra\xc5\xa1to nuskurdimo. Daug vietos gyventoj\xc5\xb3 buvo priversti migruoti \xc4\xaf ekonomi\xc5\xa1kai turtingesnes Angolos dalis: Ui\xc5\xbe\xc4\x99, \xc5\xa0iaur\xc4\x97s Kvanz\xc4\x85, Luand\xc4\x85._NEWLINE_Kolonializmo laikais ovimbundu sudar\xc4\x97 gana stipri\xc4\x85 tapatyb\xc4\x99 turin\xc4\x8di\xc4\x85 bendruomen\xc4\x99, kuri\xc4\x85 labai stiprino krik\xc5\xa1\xc4\x8dionyb\xc4\x97. Misijos suk\xc5\xabr\xc4\x97 tank\xc5\xb3 gyvenvie\xc4\x8di\xc5\xb3 \xc5\xa1vietimo ir ugdymo tinkl\xc4\x85.'